Diari Oficial de la Generalitat Valenciana


Sumari del DOGV 3779, del 26-06-2000 (2000/5315)

Informació pública de l'alternativa tècnica de programa d'actuació integrada de la subunitat d'execució Aspocid delimitada en la unitat d'execució 9 de Quart de Poblet.
------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5315


Organisme emissor
:   Agrupació d'Interés Urbanístic Aspocid

Tipus de document
:   Anunci

Informació pública de l'alternativa tècnica de programa d'actuació integrada de la subunitat d'execució Aspocid delimitada en la unitat d'execució 9 de Quart de Poblet. [2000/S5315]
  
L'agrupació d'interés urbanístic Aspocid ha formulat una alternativa tècnica de programa d'actuació integrada de la subunitat d'execució Aspocid delimitada en la unitat d'execució número 9 del sòl urbà industrial de la localitat de Quart de Poblet, a l'empara del que estableix l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que estableix l'article 48 de l'esmentada llei, se sotmet a informació pública l'alternativa tècnica (comprensiva de memòria justificativa de l'actuació, projecte d'urbanització, projecte de modificació puntual del Pla General d'Ordenació Urbana), i es fa constar:
  
1. L'objecte de l'actuació integrada que es pretén escometre el constitueix l'execució de les obres d'urbanització de l'àmbit de la subunitat d'execució Aspocid, delimitat als carrers de Canal Xúquer Túria, Riu Palància, avinguda de les Comarques del País Valencià i en projecte.
  
2. La documentació s'ha protocol·litzat a la notaria de la senyora Carmen Moróder Tomás, a Quart de Poblet, carrer de Sant Onofre, número 59-2.ª
  
Així mateix, s'ha depositat un exemplar d'aquesta documentació davant l'Ajuntament de Quart de Poblet.
  
3. Aquest anunci es publicarà en el periòdic Levante i en el Diari Oficial de la Generalitat Valenciana.
  
4. Dins del termini d'un mes comptador des de la publicació de l'últim d'aquests anuncis qualsevol persona podrà comparéixer en l'esmentada notaria de dilluns a divendres, horari de 09.30 a 13.30 hores i de 16.30 a 19.30 hores, i obtenir còpia de l'acta de protocol·lització de l'alternativa tècnica o sol·licitar que li siga exhibida.
  
Igualment es podrà consultar aquesta documentació i l'expedient administratiu format a l'efecte a l'Ajuntament de Quart de Poblet.
  
5. Dins de l'esmentat termini d'informació pública podran presentar-se davant l'Ajuntament de Quart de Poblet, tantes al·legacions com alternatives tècniques que pretenguen competir amb l'exposada al públic.
  
6. En els cinc dies següents a la finalització del termini d'informació pública anterior, podran presentar-se en plica tancada a l'Ajuntament de Quart de Poblet proposicions juridicoeconòmiques per a executar qualsevol de les alternatives que s'hagen formulat. Una vegada finalitzat aquest termini, en la següent data hàbil tindrà lloc l'obertura de pliques.